**adidas представя проекта AM4 в чест на съоръжението SPEEDFACTORY**

**- Обувката на adidas Made For London (AM4LDN) е първата от серия индивидуално проектирани и произведени обувки, които adidas ще пусне на пазара в шест ключови града в света -**

**- SPEEDFACTORY ще позволи на потребителите да се възползват от най-съвременните производствени процеси, които позволяват на adidas да създаде наистина адаптирани продуктови решения с безпрецедентна скорост, благодарение на автоматизираното производство на пазара -**

**- adidas работи с инфлуенсъри - бегачи във всеки от ключовите градове, за да изследва, тества и създава с тях продукт, приспособен към уникалните условия в града -**

**- SPEEDFACTORY е платформа за иновации в производството, която ще позволи индивидуални и целенасочени продукти, които дават началото на бъдещите методи за създаване в adidas -**

**Херцогенаурах, Германия, сряда, 4 октомври, 2017 г.** Днес (сряда, 4-ти октомври) adidas обяви първия голям проект, който ще бъде създаден в съоръжението им SPEEDFACTORY в Ансбах, Германия. Стартирането на серията AM4 предвещава значим момент за марката по отношение на бъдещето на производството, като SPEEDFACTORY е съоръжението, което ще позволи на adidas да изследва, тества и създава заедно с потребителите, както и непрекъснато да изобретява и преоткрива дизайна, да определя бъдещите методи за създаване на марката.

Това начало бележи и старта на едно пътуване за adidas SPEEDFACTORY из ключовите градове с първия продукт, adidas Made For London (AM4LDN), който е съобразен със специфичността на Лондон – първият град от шест ключови градски локации, за които ще бъдат създадени индивидуално изработени обувки. През следващите месеци Париж, Лос Анджелис, Ню Йорк, Токио и Шанхай също ще се сдобият с поръчкови продукти, създадени така, че да са приспособени към уникалните им условия, използвайки уникалните характеристики на всеки град.

Проектиран с множество предимства за потребителя като стабилност и лекота, далеч по-устойчивият продукт, AM4, е следващата стъпка към това, което adidas вярва, че ще бъде бъдещето на индустрията със SPEEDFACTORY, позволяващо създаването на най-съвременните продукти, направени за индивидуалните нужди и използвайки данните на атлета. Всяка обувка е създадена съвместно с атлета, използвайки данните му, за да се оформи дизайна и определи процеса на развитие. Проектът AM4 ще бъде в постоянен BETA режим, като оценката за продукта ще бъде взета от потребителите след всяко пускане на продукт в продажба и ще бъде използвана за оформянето на бъдещи дизайни.

В процеса на разработване на AM4LDN adidas работи в тясно сътрудничество с група потребители от града, за да придобие уникална представа за специфичните изисквания на бегачите в Лондон. Този процес ще се прилага в бъдещите локации, за да се създаде възможно най-доброто приспособяване на продукта към всеки град.

Съоръжението SPEEDFACTORY в Ансбах, Германия, вече е изцяло функциониращо, а скоро ще оперира и второ такова в Атланта, САЩ. Производството на обувки AM4 на всички пазари ще бъде подкрепено от двете локации, но фокусът на всяко съоръжение ще бъде местното производство.

**Пол Гаудио, Творчески директор на adidas Global, каза:**

„Историята за SPEEDFACTORY е по-голяма от един продукт. Това е наистина двигателят на скорост, прецизност и адаптивност. В крайна сметка SPEEDFACTORY ще ни позволи да създаваме съвместно уникални решения за продукта, основани на индивидуалните нужди и желания на атлета – като им доставим това, което искат, когато и където го искат.“

„Това е момент и другата стъпка към бъдещето на това как създаваме продукти с атлети. AM4 представлява бъдещето на производството, което ще свидетелства как се създава продукт с по-добра скорост, прецизност и персонализация. “

AM4PAR, обувката, създадена за Париж, ще последва пускането на AM4LDN следващата седмица (четвъртък, 26 октомври), а след нея и тези в Лос Анджелис (AM4LA), Ню Йорк (AM4NYC), Токио (AM4TKY) и Шанхай (AM4SHA) през 2018 г.

За повече информация посетете adidas.com/Speedfactory

* Георги Манчев
* PR Manager – B+RED
* Email: george.manchev@bplusred.com